ขออนุญาตสอบถามค่ะ เมื่อ 2 อาทิตย์ที่แล้วได้ทำการผ่าฟันคุดไป 2 วันแรกหลังจากการผ่าไม่มีอาการปวด แต่พอวันที่ 3 เป็นต้นมาจวบจนถึงวันนี้มีอาการปวดแผล เสียวฟัน และปวดขึ้นสมองจนปวดหัวไปหมด แบบนี้ใช่ dry socket มั้ยคะ และเมื่อวันพุธที่ผ่านมาไปพบแพทย์เพื่อตรวจแผลแล้ว คุณบอกว่าแผลปรกติ ไม่ติดเชื้อ ไม่มีหนอง แต่มีเศษอาหารติดค้างบ้าง และอาการปวดหัวไม่ได้มีสาเหตุจากการผ่าฟันคุดเพราะเส้นประสาทคนละเส้นกัน จึงให้สลิ้งล้างแผลและยาแก้ปวด ibuprofen มา แต่อาการปวดเหล่านี้ก็ไม่หายขาด อาการจะทุเลาลงตอนกินยา แต่พอยาหมดฤทธิ์ก็กลับมาปวดใหม่ และมีอาการคันเหงือก บริเวณใกล้ปากแผลผ่ามันตึงบวมๆ (แผลผ่าฟันคุดมีขนาดรูเท่าหัวเข็มหมุด แต่เหงือกด้านข้างบวมๆตึงๆ มีอาการคันเล็กน้อย) อยากทราบว่า อาการเหล่านี้ปกติมั้ยคะสำหรับคนผ่าฟันคุดมา 2 อาทิตย์แล้ว ไม่รู้จะไปสอบถามใครดีค่ะ
สวัสดีครับ ปกติคนผ่าฟันคุดอาจมีอาการได้ถึง 4 สัปดาห์ ขึ้นกับว่าการผ่าตัดนั้นยากง่ายแค่ไหน เพราะบางครั้งทันตแพทย์อาจต้อง ผ่าเหงือก ต่อยฟัน แล้วดึงออกที่ละชิ้นถ้ามีรากลึก ตะแคงกด กรามมาก ทำให้เหงือกและเนื้อรอบข้างอาจฟกช้ำ ซื่งเป็นเรื่องปกติของการผ่าตัดครับ หลังผ่าตัดบางคนบวมได้มาก เพราะมีการอักเสบเนื้อเยื่อตามมา ที่อาจมองไม่เห็น เช่น ต่อมน้าเหลืองใต้คาง ใต้กราม จึงควรทานยาแก้อักเสบ พวก Augmentineร่วมด้วยส่วนอาการปวดหัวนั้น อาจใช่หรือไม่ใช้สาเหตุจากผ่าฟันคุดก็ได้ครับ เพราะ ความเครียด ความเจ็บปวดก็ทำให้ปวดหัวได้ ส่วนการปวดหัวที่อาจเกิดจากฟันคุด เป็นได้เพราะเส้นประสาทที่มาเลื้ยงฟัน คือ เส้นประสาทสมองเส้นที่ 5 ที่มาจากฐานสมองแล้วลอดไปเลี้ยงฟันตรงใต้เหงือก ที่เรียกว่าMandibular nerve ซึ่งจะงอกขึ้นไปเลี้ยงที่ตัวฟัน ถ้าปวดฟันก็เป็นเพราะเส้นนี้อักเสบครับ แต่เวลาถอนฟัน ก็เหมือนตัดเส้นประสาทขาด เลยทำให้มีเหมือนได้รับบาดเจ็บ ก็จะหลั่งสารที่ทำให้เกิดอาการปวดออกมาได้ ปกติจะค่อยๆหายไปเองครับคำแนะนำ ลองเพิ่มยาแก้อักเสบ และยาแก้ปวด พวก Tramadol ถ้าปวดมากๆ ครับ หาลูกประคบร้อนๆอุ่นๆ ประคบตรงคางทีถอนอาจช่วยได้ ถ้าเลย 4 สัปดาห์แล้ว ยังมีอาการปวดควรกลับไปปรึกษาแพทย์อีกทีครับ อาจต้องเอกซ์เรย์ว่ามีเศษฟันเหลือตกค้างใน Socket หรือเปล่า